Operacija Jaywick

**Operacija ''Jaywick*** bila je specijalna saboterska operacija koju su [[Saveznici u Drugom svjetskom ratu|Saveznici]] poduzeli u [[Shōnan-tō|okupiranom Singapuru]] tijekom [[Drugi svjetski rat|Drugog svjetskog rata]]. U rujnu [[1943.]] godine, 14 savezničkih komandosa iz [[Specijalna jedinica Z|Specijalne jedinice Z]] upalo je u singapursku luku te uspješno sabotiralo šest japanskih brodica, tri koja su potopljena, a tri koja su značajno oštećena. 

Operacija *Jaywick* uslijedila je nakon osnivanja [[Specijalna jedinica Z|Specijalne jedinice Z]], a nakon što su tadašnji satnik [[Ivan Lyon]] i 61-godišnji australski civil po imenu Bill Reynold [[1943.]] godine osmislili plan upada u [[Singapur]], koji je tada bio pod japanskom okupacijom. Plan je uključivao upad u [[Singapurska luka|singapursku luku]] pod krinkom japanskog ribarskog broda i postavljanje mina na japanske brodove. Izvorne pripreme za operaciju vodili su Lyon i tadašnji satnik Donald Montague Noel Davidson, gdje su se komandosi pripremali u tajnom Kampu X. Reynolds im je dodatno pomogao tako što je imao japanski ribarski brod, *Kōfuku Maru*, koji je ranije koristio za evakuaciju izbjeglica iz Singapura i okolnih otoka. Lyons je naredio da se brod dovede iz [[Indija|Indije]], a kada je stigao, preimenovan je u [[MV Krait|*Krait*]].

Sredinom [[1943.]] godine, članovi posade isplovili su iz [[Novi Južni Wales|Novog Južnog Walesa]] na [[Thursday (otok)|otok Thursday]]. Posadu su činili major [[Ivan Lyon]] (zapovjednik), poručnik Hubert Edward Carse (kapetan *Kraita*), poručnik Donald Montague Noel Davidson, poručnik [[Robert Page (oficir)|Robert Charles Page]], kaplar Andrew Anthony Crilly, kaplar Ronald George "Taffy" Morris, brodski časnik Kevin Patrick Cain, ložač James Patrick McDowell, telegrafist, Horace Stewart Young, mornar Walter Gordon Falls, mornar Mostyn Berryman, mornar Frederick Walter Lota Marsh, mornar Arthur Walter Jones i mornar Andrew William George Huston.

Sredinom kolovoza [[1943.]], *Krait* je isplovio s otoka Thursday prema [[Exmouth (zaljev)|zaljevu Exmouth]]. Tamo je napunjeno gorivo, ali je brod prošao kroz remont koji je značajno poremetio planirani raspored, posebice jer su posebno dizajnirani kanui, s kojima su komandosi planirali upasti u luku, stigli u posljednji čas, ali s brojnim greškama, tako da su i oni morali proći kroz remont. *Krait* je [[2. rujna]] [[1943.]] godine konačno krenuo prema Singapuru. 

Uspjeh misije ovisio je o uspješnosti njihove krinke. Kako bi izbjegli detekciju, članovi posade potamnili su kožu kako bi podsjećali na Azijate na japanskom ribarskom brodu, a pazili su i kakav otpad bacaju u more kako ne bi izazvao sumnju kod Japanaca. Iako je na putu bilo poteškoća, brodica je [[24. rujna]] stigla do Singapura. Iste večeri, šestorica komandosa napustili su brod i uspostavili bazu u 50 kilometara udaljenoj špilji na malenom otoku u blizini luke. U noći s [[25. rujna|25.]] na [[26. rujna]] [[1943.]] godine, komandosi su kanuima doveslali do luke te su postavili mine na nekoliko japanskih brodova prije nego su pobjegli. Mine su eksplodirale tijekom jutra [[26. rujna]] te su prema izvornim izvještajima potopile sedam japanskih transportnih brodova, međutim suvremena istraživanja potvrđuju podatke za samo šest brodova, tako da je moguće da je napad na sedmi brod propao:



Nakon napada, komandosi su čekali da se kaos smiri prije nego su se [[2. listopada]] vratili na *Krait*. Njihov povratak u Australiju uglavnom je bio miran, izuzev jednog susreta s japanskom brodicom u [[Lombočki tjesnac|Lombočkom tjesnacu]], međutim krinka im nije propala. Brod je [[19. listopada]] sigurno uplovio u zaljev Exmouth. Bio je ovo prvi veliki uspjeh Specijalne jedinice Z, koja će i u narednim mjesecima nastaviti sabotirati japanske ratne planove u jugoistočnoj Aziji. Međutim, direktna posljedica operacije u samom Singapuru bila je brutalna japanska osveta koja je dovela do [[Sōjūsetsu incident|*Sōjūsetsu* incidenta]], a što je kasnije bacilo sjenu na svrhovitost same operacije kao takve.

== Napomene ==


== Reference ==


== Literatura ==
* Cundall, Peter (2018) "Operation Jaywick: A Reassessment of Results", *The Log: Quarterly Journal of Nautical Association of Australia*, Vol 51, No.2, Issue 212, p.68. Also published as [http://www.combinedfleet.com/Cundall_Jaywick.htm "Operation Jaywick: A Reassessment of Results"] on Combined Fleet website
*Hoehn, John. (2011). *Commando Kayak: The Role of Australian Folboats in the Pacific Campaign*. Hirsch Publishing. 
*National Archives of Australia, *A3269, E2A*, 1944, p.&nbsp;34.
*Silver, Lynette Ramsay. (2001). *Krait: The Fishing Boat that Went to War''. Cultured Lotus. .
*Wynyard, Noel. (1947). "Winning Hazard". Sampson Low, Marston & Co. 

## Vanjske veze
*
* Peter Dunn, 2005, "'Z' Special Unit in Australia During WW2" (ozatwar.com)
* Interview with Horrie Young in the Australians At War Film Archive
* HNSA Ship Page: Krait
* Operation Jaywick, Australian War Memorial

__NOTOC__